EkBass/fiwiki-20250220-pages-articles huggingface dataset:
Raamattupaperi

Raamattupaperi Raamattupaperi Paperilaatu: puuton painopaperi Neliömassa (g/m²): 15 | useita | 30 Vaaleus: Opasiteetti: Hintataso (€/1 000 kg): Painotuote: kirja Painokone: coldset web offset Raamattupaperi (, ) on erittäin ohut painopaperi, jolle on painettu mm. virsikirjoja ja matkaraamattuja. Raamattupaperi on ollut myös Suomen tasavallan ja Euroopan talousyhteisön käyttämä virallinen nimike. Raamattupaperin neliömassa on 15–30 g/m2. Raamattupaperin perustana on toiminut brittien Kiinasta 1785 alkaen tuoma intialaista muistuttava intianpaperi, jota Oxford University Press (Oxfordin yliopiston kirjapaino) alkoi käyttää raamattujen painamiseen. Raamattuja vuodesta 1591 julkaissut Cambridgen yliopiston kirjapaino (Cambridge University Press) määrittelee raamattupaperin painoksi yli 30 grammaa neliömetriltä painavan paperin ja lukee alle tuon rajan menevät paperit intianpaperiksi (.Cambridge Bibles 2012, ISBN 978-1-107-91351-6 Intianpaperin ohuuden ansiosta paljon sivuja sisältävä teos (kuten juuri esimerkiksi Raamattu) on ohuempi kuin paksumpaa paperia käytettäessä, mutta sen käyttö edellyttää tarkempaa painatusta: jos kaksipuolisesti painetun sivun molempien puolien rivit eivät ole samalla tasolla, kuultaa kääntöpuolen muste ohuen paperin läpi. ==Lähteet== Luokka:Painopaperit
Scaniarinken

Scaniarinken (vuosina 2005–2016 AXA Sports Center) on Ruotsin Södertäljessä sijaitseva sisäpalloiluareena joka on avattu vuonna 1970. Areenan katsojakapasiteetti on 6 200 katsojaa ja se toimii Södertälje SKn kotihallina. == Lähteet == Luokka:Ruotsin jäähallit Luokka:Södertäljen kunta
Rúben Micael

Rúben Micael Freitas da Ressureição (s. 19. elokuuta 1986 Câmara de Lobos, Madeira, Portugali) on portugalilainen jalkapalloilija. Hän edustaa Portugalin Primeira Ligassa pelaavaa Sporting Bragaa ja on pelipaikaltaan keskikenttäpelaaja. == Seurajoukkueura == Micael aloitti uransa paikallisseura União Madeirasta, jossa hän teki ensiesiintymisensä edustusjoukkueessa 17-vuotiaana. Kaudeksi 2008–2009 hän siirtyi pääsarjaseura Nacionaliin. Ensimmäisellä kaudellaan hän ei kuulunut vakituisesti joukkueen avauskokoonpanoon, kuitenkin tehtyään maalin 2. toukokuuta 2009 pelatussa ottelussa Benficaa vastaan, hän aloitti huhut siirtymisestään Portugalin suurimpiin seuroihin. Benfica oli innokkaimmin madereiralaispelaajan perässä. Seuraavalla kaudella 2009–2010 Micael nousi joukkueen avauskokoonpanopelaajaksi. Hän teki Eurooppa-liigan karsintaotteluissa venäläistä Zenitiä vastaan kaksi maalia, ensimmäinen osa päättyi Nacionalin voittoon 4–3 ja toinen osa 1–1-tasanumeroihin. Lohkovaiheessa hän teki kuudessa ottelussa viisi maalia. Tammikuussa 2010 Micael siirtyi Portoon 3 miljoonan euron siirtokorvauksella. Sopimus oli pituudeltaan 4½-vuotinen.Comunicado da FC Porto - Futebol, SAD FC Porto. Viitattu 9.3.2010. Ensimmäisen ottelunsa hän pelasi joukkueessa vanhaa seuraansa vastaan, joka päättyi lopulta Porton 4–0-voittoon. 18\. elokuuta 2011 hän siirtyi yhteissiirolla joukkuetoverinsa Radamel Falcaon kanssa Atlético Madridiin. Madridilaisseura maksoi heistä yhteensä 45 miljoonaa euroa. Micael pelaa kauden 2011–2012 lainasopimuksella Zaragozassa.El Atlético ficha a Falcao y Micael por 45 millones Marca. Viitattu 19.8.2011. == Maajoukkueura == Micael teki ensiesiintymisensä Portugalin maajoukkueessa 29. maaliskuuta 2011 pelatussa ystävyysottelussa Suomea vastaan. Portugali voitti ottelun numeroin 2–0, Micaelin tehdessä joukkueensa molemmat osumat. == Lähteet == == Aiheesta muualla == * Rúben Micaelin esittely ja tilastot Zerozero-sivustolla Luokka:Portugalilaiset jalkapalloilijat Luokka:Vuonna 1986 syntyneet Luokka:Elävät henkilöt
Doorilainen heksapolis

Doorilainen heksapolis ( tai ) eli (Aasian) Doris (), myöhemmin doorilainen pentapolis (), oli antiikin kreikkalainen kuuden doorilaisen kaupungin alue ja liitto Vähän-Aasian lounaisrannikolla sekä sen edustan saarilla. == Maantiede == Doorilaisen heksapoliin alue käsitti alueen Kaariassa Vähän-Aasian lounaisrannikolla nykyisen Turkin alueella sekä sen edustan saarilla Kosilla ja Rhodoksella. Doriin pohjoispuolella rannikolla sijaitsi Joonia, koillispuolella sisämaan Kaaria ja itäpuolella Lyykia. Aasian Dorista ei tule sekoittaa toiseen antiikin aikaiseen Doriin maakuntaan keskisessä Kreikassa. === Polikset === Doorilaisen heksapoliin polikset eli kaupunkivaltiot olivat: * Kos, Kosin saarella * Knidos, Kaariassa * Halikarnassos, Kaariassa * Lindos, Rhodoksella * Ialysos, Rhodoksella * Kameiros, Rhodoksella == Historia == Seudun varhaisemmat asukkaat olivat kaarialaisia ja lelegejä. Heksapoliin kreikkalaiskaupungit perustettiin doorilaisten siirtokuntina noin 1000 eaa. Tämän jälkeen alueella puhuttiin doorilaisia murteita. Asuttajien on arveltu tulleen muun muassa Troizenista, Epidauroksesta ja Argoksesta. Toisaalta Rhodoksella vaikuttaa olleen yhteys Kreetalle. Doorilaisen heksapoliin alueella oli myös muita doorilaisia kaupunkeja, mutta ainoastaan kuusi hyväksyttiin mukaan kaupunkien liittoon.Herodotos: Historiateos I.144. Heksapoliin jäsenet viettivät Apollonin kunniaksi juhlia kisoineen. Yhteisenä kokoontumispaikkana toimi Triopian Apollonin pyhäkkö, joka sijaitsi Triopian niemimaalla lähellä Knidosta. Pyhäkön rauniot on löydetty. Kisojen palkintona oli pronssinen kolmijalka, joka voittajien tuli pyhittää pyhäkölle. Halikarnassos erotettiin heksapoliista, koska eräs kaupungin asukkaista, nimeltään Agasikles, vei kolmijalan kotiinsa sen sijaan, että olisi jättänyt sen temppeliin. Näin doorilaisesta heksapoliista tuli doorilainen pentapolis eli viiden kaupungin liitto. Tämä tapahtui ennen 400-lukua eaa. ja Herodotoksen aikaa, sillä tämä kutsuu aluetta ”viisikaupunkimaaksi”, ja kertoo edellä esitetyn selityksen nimenmuutokselle. == Lähteet == Luokka:Antiikin Kreikan alueet Luokka:Doorilaiset
The Royal Concert

Ennen HIStory World Tour -kiertueen alkua Jackson esiintyi 16. heinäkuuta 1996 ilmaisessa konsertissa Jerudong Parkissa, Bruneissa 50 vuotta täyttäneen Brunein sulttaanin Hassanal Bolkiahin kunniaksi. Kuninkaallinen perhe osallistui konserttiin, mutta sulttaani itse ei osallistunut. Konsertin taltioi Nocturne Productions, Inc, joka oli vastuussa Jacksonin aikaisempien konserttien taltioinnista. Konsertti muistutti hyvin paljon Dangerous World Tour -kiertuetta, joka johtui siitä, että Jackson halusi pitää salassa tulevan kiertueensa yksityiskohdat. Konsertissa kuitenkin kuultiin ensimmäistä kertaa kappaleiden "You Are Not Alone" ja "Earth Song" -live-esitykset, tosin Jackson oli jo aikaisemmin esittänyt nämä kappaleet eri palkintogaaloissa. == Muutokset == * Kappaleen Jam lopetus oli normaalia lyhyempi. * I Just Can't Stop Loving You esitettiin Marva Hicksin kanssa Siedah Garrettin sijaan. * Kappaleen I Just Can't Stop Loving You puolivälissä Jackson melkein lauloi Marvan osuuden. Myös Marva sekoili lauluosuuksissa. * Kappale The Way You Make Me Feel korvasi kappaleen Workin' Day and Night. * Kappale You Are Not Alone korvasi kappaleen Will You Be There. * Kappaleessa Beat It Jackson laulaa toisen säkeistön väärillä sanoituksilla. Hän myös heittää takkinsa pois kappaleen lopussa niin kuin myöhemmällä HIStory -kiertueella. * Kappaleessa Dangerous käytettiin vuoden 1995 MTV Video Music Awards -palkintogaalan koreografiaa vuoden 1993 American Music Awards -palkintogaalan koreografian sijaan. * Jackson käytti kultaisia säärisuojia kappaleen Black or White aikana mustien säärisuojien sijaan. * Kappaletta Heal the World ei esitetty. * Kappale Man in the Mirror päättyi esiripun laskeutumiseen "Rocket Man" -lopetuksen sijaan. * Kappale Earth Song oli konsertin encore. ==Esityslista== #Video: Brace Yourself #Jam #Wanna Be Startin' Somethin' #Human Nature #Smooth Criminal #I Just Can't Stop Loving You #She's out of My Life #Jackson 5 Medley: #*I Want You Back #*The Love You Save #*I'll Be There #Thriller #Billie Jean #Video: Black or White "Panther" #The Way You Make Me Feel #Beat It #You Are Not Alone #Dangerous #Black or White #Man in the Mirror #Earth Song Luokka:Michael Jacksonin konserttikiertueet Luokka:Vuoden 1996 konserttikiertueet
Franco Bonisolli

Franco Bonisolli (25. toukokuuta 1938 – 30. lokakuuta 2003) oli italialainen tenori. Hän syntyi Roveretossa ja aloitti laulunopintonsa Alfredo Laretton johdolla. Hän voitti kansainvälisen laulukilpailun Spoletossa vuonna 1961. Ammattimaisen debyyttinsä hän teki vuonna 1962 Ruggieron roolissa La rondinessa. La Scala -debyyttinsä hän teki vuonna 1969 ja Metropolitan- debyyttinsä 1971. Lisäksi hän esiintyi muun muassa Wienin valtionoopperassa. Covent Gardenissa hän debytoi vuonna 1987 Turandotin Calafina.Grandi- Tenori.com: Franco Bonisolli Bonisollin ohjelmistoon lukeutui Giacomo Puccinin roolien lisäksi esimerkiksi Giuseppe Verdin rooleja ja Canion rooli Pajatsossa. Hän esiintyi 1990-luvulla harvemmin, mutta ei kokonaan lopettanut uraansa; hän esiintyi Fedorassa lokakuussa 1999 ja Trubaduurissa helmikuussa 2000. Hän kuoli Wienissä.The Independent: Franco Bonisolli == Lähteet == Luokka:Italialaiset tenorit Luokka:Vuonna 1938 syntyneet Luokka:Vuonna 2003 kuolleet
Australiantylli

Australiantylli (Erythrogonys cinctus) on australialainen kahlaajalintu. Sen esiintymisalue käsittää Australian lisäksi Papua-Uuden-Guinean eteläisimmän kolkan. Lajin holotyypin kuvaili John Gould Uudesta Etelä-Walesista vuonna 1838.IBC == Lähteet == Luokka:Kurmitsat
Iibisnokka

Iibisnokka (Ibidorhyncha struthersii) on keskiaasialainen kahlaaja, joka on heimonsa ja sukunsa ainoa laji. Sen elinympäristö käsittää Keski-Aasian korkeimmat vuoristot Kazakstanin kaakkoisosista Kashmiriin ja sieltä itään Luoteis-Kiinaan, Tiibetiin, Koillis-Intiaan ja Kiinan itä- ja koillisosiin. Se talvehtii Himalajan eteläpuolella. Lajin holotyypin kuvaili Nicholas Aylward Vigors Himalajalta 1832.IBC == Lähteet == Luokka:Kahlaajat
Rovaniemi-Koillismaan rovastikunta

Rovaniemi-Koillismaan rovastikunta on yksi Oulun hiippakunnan seitsemästä rovastikunnasta. Rovastikunta syntyi vuoden 2023 alussa Rovaniemen rovastikunnan ja Koillismaan rovastikunnan yhdistyessä. Uuteen rovastikuntaan kuuluvat Kemijärven, Kuusamon, Posion, Pudasjärven, Ranuan, Rovaniemen, Sallan ja Taivalkosken luterilaiset seurakunnat. Uudistuksen yhteydessä Rovaniemen rovastikuntaan aikaisemmin kuulunut Pelkosenniemi siirtyi Lapin rovastikuntaan. Rovaniemi-Koillismaan lääninrovasti on Taina Manninen. == Lähteet == Luokka:Suomen evankelis-luterilaiset rovastikunnat Luokka:Oulun evankelis-luterilainen hiippakunta
Skellefteå Kraft Arena

Skellefteå Kraft Arena on Ruotsin Skellefteåssa sijaitseva sisäpalloiluareena. Areena on avattu vuonna 1967 ja sen katsojakapasiteetti on 6 001 katsojaa. Areena toimii jääkiekkoseura Skellefteå AIK:n kotihallina. Luokka:Ruotsin jäähallit Luokka:Skellefteån kunta
NHC Arena

NHC Arena (aikaisemmin Sydkraft Arena ja E.ON Arena ja NHK Arena) on sisäpalloiluareena joka sijaitsee Timråssa, Ruotsissa. Areenan katsojakapasiteetti on 6 000 katsojaa ja se toimii jääkiekkoseura Timrå IK:n kotihallina. == Galleria == File:RobertCarlssonTimrå500games.jpg Luokka:Ruotsin jäähallit Luokka:Timrån kunta
Pääskykahlaajat

Pääskykahlaajat (Glareolidae) on rantalintujen lahkoon kuuluva lintuheimo. Pääskykahlaajiin luetaan kuuluvaksi neljä sukua: *Aavikkojuoksijat (Cursorius) *Pääskykahlaajat (Glareola) *Sirppipääskykahlaaja (Stiltia) *Viipat (Rhinoptilus) == Lähteet == * *ITIS: Glareolidae *
Bến Tre (maakunta)

Bến Tre on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Bến Tre. Huhtikuussa 2009 maakunnassa oli noin 1,25 miljoonaa asukasta. Maakunnan pinta-ala on 2360 km²Citypopulation Ben Tre sijaitsee Mekongin sivujoen Tiền Giangin neljän haaran välissä, Jokivettä käytetään riisiviljelmien kasteluun, ja vesiväylät ovat tärkeitä kulkureittejä.Vietnam Beauty == Lähteet == == Aiheesta muualla == Luokka:Vietnamin maakunnat
Koroibos

Koroibos (), elisläinen kokki, oli ensimmäinen tunnettu Olympian kisojen voittaja. Hän voitti stadionin juoksun vuoden 776 eaa. Olympian kisoissa. ==Lähteet== Luokka:Antiikin kreikkalaiset Luokka:Olympian kisojen voittajat‎
Jerry Wald

Jerry Irving Wald (16. syyskuuta 1911 New York, New York - 13\. heinäkuuta 1962 Hollywood, Kalifornia) oli yhdysvaltalainen elokuvatuottaja ja -käsikirjoittaja. Wald aloitti 20-vuotiaana tabloidilehden toimittajana ja vuonna 1933 Warner Bros palkkasi hänet käsikirjoittajaksi. Elokuvien tuottamisen hän aloitti vajaa vuosikymmen myöhemmin. Waldin Warnerille tuottamia elokuvia ovat muun muassa Kuoleman lasti (1942), Matkalla Muurmanskiin (1943) ja Mildred Pierce – amerikkalainen nainen (1945). Wald oli vuosina 1951-1952 RKO Picturesin palveluksessa ja 1953-1956 Columbia Picturesin tuotannon apulaisjohtajana. Oman tuotantoyhtiönsä hän perusti vuonna 1956 ja sen ensimmäinen elokuva oli 1957 julkaistu Peyton Place – vihan tyyssija. Wald kuoli vuonna 1962. ==Osittainen filmografia== * Kuohuva 20-luku (The Roaring Twenties, 1939) * Kuoleman lasti (All Through the Night, 1942) * Matkalla Muurmanskiin (Action in the North Atlantic, 1943) * Mieletön rakkaus (Possessed, 1947) * Myrskyvaroitus (Key Largo, 1948) * Ikuinen sävel (Humoresque, 1950) * Kirotut eivät itke (The Damned Don't Cry!, 1950) * Purkaus yössä (Clash by Night, 1952) * Mildred Pierce – amerikkalainen nainen (Mildred Pearce, 1954) * Peyton Place – vihan tyyssija (Peyton Place, 1957) * Unohtumaton rakkaus (An Affair to Remember, 1957) * Kaikki unelmani (The Best of Everything, 1959) * Lemmenloukku (Let's Make Love, 1960) * Mr. Hobbs lähtee lomalle (Mr. Hobbs Takes a Vacation, 1962) ==Lähteet== ==Aiheesta muualla== * * Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Vuonna 1911 syntyneet Luokka:Vuonna 1962 kuolleet
Émile Mercier

Émile Mercier oli ranskalainen jousiampuja ja olympiamitalisti. Hän voitti pronssia Pariisin olympialaisissa 1900 50 metrin Au Chapelet-kilpailussa. == Lähteet == * Mercierin profiili sports-reference.com-sivustolla Luokka:Ranskalaiset jousiampujat Luokka:Ranskalaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Cà Mau (maakunta)

Cà Mau on maakunta Vietnamin eteläisimmässä kärjessä, Đồng Bằng Sông Cửu Longin alueella. Sen pääkaupunki on Cà Mau. Huhtikuussa 2009 maakunnassa oli noin 1,2 miljoonaa asukasta. Maakunnan pinta-ala on 5 332 km²Citypopulation Maakunnassa on monia lintujen suojelualueita. Wom pom Maakunnan lentoliikennettä palvelee Cà Maun lentoasema, josta on yhteys maan suurimpaan kaupunkiin, Hồ Chí Minhiin. == Lähteet == == Aiheesta muualla == Luokka:Vietnamin maakunnat
Đồng Tháp

Đồng Tháp on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Cao Lãnh. Huhtikuussa 2009 maakunnassa oli noin 1,67 miljoonaa asukasta. Maakunnan pinta-ala on 3376 km².Citypopulation Alueella tuotetaan paljon riisiä ja hedelmiä. Siellä on myös lintujensuojelualueita, lootuksia ja lumpeita.Sawadee == Lähteet == == Aiheesta muualla == Luokka:Vietnamin maakunnat
Kiên Giang

Kiên Giang on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Rạch Giá. Huhtikuussa 2009 maakunnassa oli noin 1,68 miljoonaa asukasta. Maakunnan pinta-ala on 6 348 km².Citypopulation == Lähteet == == Aiheesta muualla == Luokka:Vietnamin maakunnat
Rytmikapulat

Rytmikapulat ovat kaksi puukapulaa, joita käytetään rytmisoittimenarytmikapulat. MOT Kielitoimiston sanakirja 2.0. Kotimaisten kielten tutkimuskeskus ja Kielikone Oy. Kapuloitten pituus on noin 20 senttimetriä ja läpimitta tuuman (2,5 cm). Toista kapulaa soittaja pitää kuppimaisessa muodossa olevalla kämmenellään (kaje) jolloin kapuloita yhteen lyötäessä syntyy terävä ja sointuva ääni. Alkujaan rytmikapuloita käytettiin afrokaribialaisessa kansanmusiikissa. Nykyisin ne kuuluvat erityisesti latinalaisamerikkalaiseen tanssimusiikkiin. Rytmikapulat ovat nykyaikainen muoto maailman vanhimpiin kuuluvasta soittimesta, yhteen lyötävistä kepeistä, joita on aikojen saatossa käytetty lukuisissa muinaisissa kulttuureissa niin musiikissa kuin muissa rituaaleissa sekä huomion että musiikin rytmin tuottamisen välineenä. ==Lähteet== * ===Viitteet=== Luokka:Lyömäsoittimet
Long An

Long An on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Tân An. Huhtikuussa 2009 maakunnassa oli noin 1,44 miljoonaa asukasta. Maakunnan pinta-ala on 4494 km².Citypopulation == Lähteet == Luokka:Vietnamin maakunnat
Juri Artsutanov

Juri Nikolajevitš Artsutanov (, 5. lokakuuta 1929 Leningrad, Neuvostoliitto – 1. tammikuuta 2019) oli venäläinen insinööri. Artsutanov oli yksi varhaisista avaruushissin toteutusta suunnitelleista henkilöistä. Artsutanov valmistui insinööriksi Leningradin teknologisesta instituutista. Vuonna 1960 hän kirjoitti artikkelin ”V Kosmos na Electrovoze” (”avaruuteen sähköjunalla”), jossa hän käsitteli avaruushissin turvallisuutta ja taloutta satelliittien kiertoradalle nostamisessa. Avaruushissi perustuu hyvin korkeaan rakennukseen, jossa hissi tai nosturi nostaa satelliitin ilmakehän yläpuolelle, Artsutanovin ideoissa jopa 36 000 km korkeaan rakennelmaan. Tutkielma perustui siihen, mitä hän oli lukenut Konstantin Tsiolkovskin kirjoittaneen vuonna 1895 samasta aiheesta. ==Lähteet== * Artsutanov, Yuri; V Kosmos na Electrovoze; Komsomolskaya Pravda, July 31, 1960 ===Viitteet=== == Aiheesta muualla == * Spacward.org Website Luokka:Neuvostoliiton avaruustoiminta Luokka:Venäläiset insinöörit Luokka:Vuonna 1929 syntyneet Luokka:Vuonna 2019 kuolleet
Sóc Trăng (maakunta)

Sóc Trăng on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Sóc Trăng. Huhtikuussa 2009 maakunnassa oli noin 1,29 miljoonaa asukasta. Maakunnan pinta-ala on 3 312 km².Citypopulation == Lähteet == Luokka:Vietnamin maakunnat
3,7 cm Bordkanone 43

3,7 cm Bordkanone 43 (3,7 cm BK 43) oli saksalainen toisen maailmansodan aikainen 37 mm automaattinen lentokonetykki. Tykkiä käytettiin Junkers Ju 87 G -sarjan koneissa. Junkers 87 "Stuka" -koneet oli suunniteltu alun perin syöksypommittajiksi, mutta 37 mm tykillä aseistettuja malleja käytettiin rynnäkkökoneina esimerkiksi panssareiden, tykkien tuliasemien ja maihinnousualusten tuhoamiseen. Tykki oli Rheinmetall-Borsigin suunnittelema ja se oli muunnettu lentokoneaseeksi 3,7 cm Flak 43 -mallisesta ilmatorjuntakanuunasta. Ensimmäiset 37 mm konetykit mallia 3,7 cm Flak 18 asennettiin muutostyönä Ju 87 D-1 -koneisiin vuoden 1943 alussa. Saman vuoden huhtikuussa rintamayksiköihin saapuivat ensimmäiset Ju 87 G-1:t, joiden aseistukseen kuului kaksi 3,7 cm BK 43 -tykkiä. Tykit asennettiin kummankin siiven alle omiin gondoleihinsa eli niin sanottuihin "podeihin". Tykillä voitiin ampua samoja patruunoita kuin 3,7 cm Flak 18, 36, 37 ja 43-tyyppisillä IT-tykeillä. 3,7 cm BK 43:a varten oli saatavilla myös volframikarbidisella ytimellä varustettu 3,7 cm Hartkernpanzergranate (3,7 cm H-Panzergranate L'spur o. Zerl.) -tyyppinen kiinteillä ohjausosilla varustettu alikaliiperiammus, joka oli tehokas panssarivaunuja vastaan. Tykin ja patruunan suuren koon sekä painon takia yhden aseen ammustäyttö oli vain kahdeksan patruunaa. == Teknisiä tietoja == *Kaliiperi: 37 mm *Patruuna: 37×264 mm *Putken pituus: 2 106 mm/57 kaliiperia *Tulinopeus: 235-250 ls/min *Lähtönopeus (alikaliiperiammus): 1 150 m/s *Lähtönopeus (sirpalekranaatti): 840 m/s *Lähtönopeus (painekranaatti): 870 m/s *Kokonaispaino: 355 kg *Kokonaispituus: 3 300 mm *Ammustäyttö: 8 patruunaa *Sytytys: mekaaninen *Virityskoneisto: sähköpneumaattinen == Lähteet == *L.Dv.4402-3 Munition der 3,7 cm Flak 18 und 36 (Munition der Flakartillerie Teil 3) *L.Dv.4000-10,Munitionsvorschrift f. Fliegerbordwaffen, Teil 10, Juni 1942 *Einbaumappe, 3,7 cm BK - 43, Rheinmetall-Borsig, März 1944 == Aiheesta muualla == *Videoleike: 3,7 cm Bordkanone 43-tykeillä aseistetut Stukat tuhoavat neuvostoliittolaisia maihinnousualuksia Kubanin sillanpään taisteluissa Luokka:Rheinmetall Luokka:Lentokoneiden konetykit
Tunisiano

Tunisiano () (oik. Bachir Baccour, , s. 19. toukokuuta 1979 Deuil-la-Barre, Val-d'Oise) on ranskalainen rap-artisti. ==Ura== Tunisiano aloitti räppäämisen 16-vuotiaana liityttyään M Groupiin, jossa hän levytti yhtyeen kanssa kolme levyä Fidèle au rap, Tu disais quoi? ja Rapide comme un serpent vuosina 1995–1997. Jätettyään yhtyeen Tunisiano perusti Sniperin vuonna 1997 yhdessä entisen luokkalaisensa Aketon ja Blackon kanssa. Yhtye julkaisi kolme albumia vuosina 2001, 2003 ja 2006, jotka myivät tuona aikana yli miljoona kappaletta. Sniper aiheutti myös sanoituksillaan kohua Ranskan mediassa ja muun muassa Nicolas Sarkozy ilmaisi yhtyeen jäsenten olleen räyhääjiä, jotka häpäisevät Ranskaa. Yhtyeen jäsenen Blackon lopetettua räppäämisen vuoden 2007 aikana ja siirryttyään Raggan pariin huhuttiin yhtyeen hajoamisesta ja jokainen yhtyeen jäsenistä teki sittemmin oman sooloalbuminsa. Tunisiano julkaisi oman albuminsa vuonna 2008 Le Regard des Gens, joka oli ehdolla vuoden 2009 Victoires de la Musique gaalassa vuoden urbaani musiikkialbumin kategoriassa. Sittemmin Tunisiano esiintyi useasti vierailevana artistina vuodesta 2008 lähtien. Sniper-yhtye julkaisi vielä kokoelmalevyn vuonna 2009 C'est pas fini. Sittemmin yhtye näytti saaneen päätöksensä, kunnes Tunisiano ilmoitti Aketon kanssa blogissaan syksyllä 2010 julkaisevansa yhtyeen neljännen studioalbumin vuonna 2011. ==Diskografia== ===Albumit=== * Le Regard des Gens (2008) * Marqué à vie (2014) ===Singlet=== * Equivoque (2008) * Nos rues (2008) * Le regard des gens (2008) * Je porte plainte (2008) ==Yksityiselämä== Baccour syntyi Deuil-la-Barressa noin 14 kilometrin päässä Pariisista, tunisialaisille vanhemmille, jotka ovat kotoisin Menzel Bouzelfasta. Baccour kiinnostui nuorena rap musiikista vanhemman veljensä myötä ja alkoi kirjoittaa sanoituksia 14-vuotiaana. Baccour on uskonnoltaan muslimi. ==Aiheesta muualla== * Virallinen sivu * * Virallinen blogi Luokka:Ranskalaiset hip hop -artistit Luokka:Ranskantunisialaiset Luokka:Sniper Luokka:Vuonna 1979 syntyneet Luokka:Elävät henkilöt
Tiền Giang

Tiền Giang on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Mỹ Tho. Huhtikuussa 2009 maakunnassa oli noin 1,67 miljoonaa asukasta. Maakunnan pinta-ala on 2 484 km². Maakunta sijaitsee Tieb-joesta pohjoiseen viljavalla alankoalueella. Siellä kasvatetaan riisiä ja hedelmäpuita sekä sikoja. == Lähteet == Luokka:Vietnamin maakunnat
Hậu Giang

Hậu Giang on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Vị Thanh. Huhtikuussa 2009 maakunnassa oli noin 757 tuhatta asukasta. Maakunnan pinta-ala on 1600 km².Citypopulation Maakunt ajsijaitsee Mekongin suistossa, ja sen monet joet ja kanavat toimivat kastelukanavina ja kulkuväylinä. Phung Hiepin kelluvat markkinat on tärkeä hedelmien ja eksoottisten ruoka-aineiden kauppapaikka. Siellä myydään myös riistalintuja ja monenlaisia käärmeitä. Phung Hiep Floating Market Way to Vietnam Vietnam tourism == Lähteet == == Aiheesta muualla == Luokka:Vietnamin maakunnat
Trà Vinh (maakunta)

Trà Vinh on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Trà Vinh. Huhtikuussa 2009 maakunnassa oli noin miljoona asukasta. Maakunnan pinta-ala on 2295 km².Citypopulation Maakunta ulottuu rannikolle asti, ja siellä on niin jokien makeaa vettä, jokisuun murtovettä kuin varsinaista merialuettakin. Niinpä kalastus ja riisinviljely ovat tärkeitä elinkeinoja. Maakunnan etnisiin ryhmiin kuuluvat vietnamilaisten lisäksi chamit, hoat ja khmerit. Angin pagoda on khmerien rakennuttama historiallinen pagoda. Ba Dongin rantakohde oli siirtomaa-aikana ranslkalaisten suosima virkistysalue. Tieyhteys sinne tuhoutui sodassa, mutta jälleenrakennusta suunnitellaan.Tra Vinh Province Wom Pom == Lähteet == == Aiheesta muualla == Luokka:Vietnamin maakunnat
Vĩnh Long (maakunta)

Vĩnh Long on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Vĩnh Long. Huhtikuussa 2009 maakunnassa oli noin 1,028 miljoonaa asukasta. Maakunnan pinta-ala on 1480 km².Citypopulation Vinho Longin pohjoispuolella virtaa Tien-joki. Maakunnan pääkaupungin Vinh Longin lähellä joessa on rehevä Anh Binhin saari, joka on luontomatkailijoiden suosima kohde. Wom Pom == Lähteet == == Aiheesta muualla == Luokka:Vietnamin maakunnat
Le Regard des Gens

Le Regard des Gens on Tunisianon ensimmäinen sooloalbumi, jonka julkaisi Columbia Records 25. helmikuuta 2008.Tunisiano Le Regard Des Gens Price Minister Viitattu 9.3.2010 Levyltä julkaistiin neljä singleä Equivoque, Nos rues, Le regard des gens ja Je porte plainte. == Kappaleet == # # # # # (feat. Lyricson) # # # (feat. Zaho) # # (feat. Lyricson) # (feat. Akil) # # (feat. Amel Bent) # # # ==Listasijoitukset== Vuosi Lista Sijoitus 2008 Les Charts 11 2008 Ultratop 50 24 2008 Hitparade 35 2009 Les Charts 179 Tunisiano - Le regard des gens lescharts.com Viitattu 17.3.2010 ==Lähteet== Luokka:Vuoden 2008 esikoisalbumit Luokka:Ranskalaiset hip hop -albumit
Bruno Prevedi

Bruno Prevedi (21. joulukuuta 1928 Revere, Mantova – 12. tammikuuta 1988 Milanohttp://www.operascotland.org/person/2040/Bruno+Prevedi) oli italialainen tenori. Alun perin hän kouluttautui baritoniksi ja debytoikin vuonna 1958 Milanon Teatro Nuovossa Tonion roolissa. Tenorina hän debytoi vuonna 1959 samassa teatterissa Turidduna. La Scalassa Prevedi esiintyi ensi kertaa vuonna 1962. Metropolitan-oopperan-debyyttinsä hän teki Cavaradossina; tätä ennen hän oli laulanut Berliinissä, Münchenissä, Wienissä, Lontoossa ja Buenos Airesissa.Grandi-Tenori.com: Audio of the Month: The Power of Fate == Lähteet == Luokka:Italialaiset baritonit Luokka:Italialaiset tenorit Luokka:Vuonna 1928 syntyneet Luokka:Vuonna 1988 kuolleet
Veljekset Rönkä

Veljekset Rönkä Oy on Kemissä toimiva perheyritys, jonka toimintaan kuuluu eläinten teurastus, lihan hankinta sekä lihanjalostus. Yritys perustettiin vuonna 1984. Yrityksen markkina-alueena on koko Suomi. Kemissä Vilmilän teollisuusalueella sijaitsevan teurastamon lisäksi Ranualla toimii poronkäsittelylaitos ja Keminmaassa Lapin Palvin lihanjalostusyksikkö. Yritys työllistää noin 50 henkilöä. Liikevaihto vuonna 2007 oli noin 11 miljoonaa euroa. Rönkän tuotteisiin kuuluu muun muassa jauhelihaa, pihvejä ja poronkäristystä.Veljeksetronka.fi Veljekset Rönkä Oy:n toimitusjohtajana on vuodesta 2010 alkaen toiminut Veikko Oljakka. Veljekset Rönkä Oy:n varasto ja pakastinrakennus paloivat 29. kesäkuuta 2011 puukuitueristeitä valmistavan Sepa Oy:n palon yhteydessä. == Lähteet == Luokka:Kemi Luokka:Teurastamot Luokka:Suomalaiset perheyritykset Luokka:Suomalaiset elintarvikeyritykset
Groverin tauti

thumb|right|Groverin tauti Groverin tauti on akantolyyttinen sairausTohtori.fi: Groverin tauti, josta kärsivillä esiintyy pieniä, punaisia näppylöitä lähinnä rinnan alueella ja selässä.Grover's Disease. DermNet NZ Tautiin liittyy myös kutina. Taudin syy on tuntematon.Transient Acantholytic Dermatosis: eMedicine Dermatology Tavallisimmin sairastuneet ovat yli 50-vuotiaita miehiä. Monesti tauti puhkeaa melko äkillisesti. Se paranee itsestään. == Aiheesta muualla == *Groverin taudista Terveyskirjaston sivuilla == Lähteet == Luokka:Ihotaudit
Konjugaatio

Konjugaatio on verbin taivutusluokka.Kielitoimiston sanakirja, Kielikone 2008 Useissa kielissä verbit voidaan jakaa useampaan eri konjugaatioon sen mukaan, mitkä taivutuspäätteet niissä ovat missäkin persoona-, aika- tai muussa taivutusmuodossa. Eri kielissä konjugaatioiden määrä vaihtelee. Esimerkiksi nykyruotsissa on neljä konjugaatiota, mutta niiden lisäksi joukko epäsäännöllisesti taipuvia verbejä.Gammalsvenska, Jyu.fi Englannissa sen sijaan on vain yksi säännöllinen konjugaatio sekä lisäksi useita epäsäännöllisiä verbejä. Suomessa on katsottu olevan vain yksi konjugaatio,Iso tietosanakirja, 12. osa (Siemen-Suomyrtti, art. Suomen kieli sillä itse taivutuspäätteet ovat kaikilla verbeillä samat tai vaihtelevat eri verbeillä vain vokaalisoinnun vuoksi (esimerkiksi menevät mutta tulevat). Kuitenkin verbien taivutukseen liittyy myös joukko sanavartalon muutoksia, joiden perusteella verbit voidaan jakaa useampaan tyyppiin. Descartes pohti helppoa universaalikieltä, jossa olisi vain esimerkiksi yksi konjugaatio, mikä helpottaisi kielten oppimista.Markku Roinila, Descartes, Leibniz ja universaalikielen mahdollisuus, Niin ja näin -lehti == Lähteet == Luokka:Muoto-oppi
Live at the BBC (Sladen albumi)

Live at the BBC on brittiläisen Slade -yhtyeen vuonna 2009 julkaistu livealbumi. CD 1 sisältää BBC-sessioita vuosilta 1969–1972 ja CD 2 konsertin Lontoon The Paris Theatresta elokuulta 1972. == Kappaleet == === CD 1: Studio Sessions 1969–72 === #Coming Home #The Shape of Things to Come #See Us Here #Know Who You Are #My Life Is Natural #Coloured Rain #Man Who Speeks Evil #Move Over #Omaha #Sweet Box #Nights in White Satin #It's Alright Ma It's Only Witchcraft #Raven #Gudbuy Gudbuy #Getting Better #Darling Be Home Soon #Let the Good Times Roll #Dirty Joker #Get Down and Get with It #Wild Winds Are Blowing === CD 2: Live at The Paris Theatre, London, August 17, 1972 === #Introduction #Hear Me Calling #In Like a Shot (From My Gun) #Look Wot You Dun #Keep on Rocking #Move Over Baby #Mama Weer All Crazee Now #Lady Be Good #Coz I Luv You #Take Me Back 'Ome #Get Down and Get With It #Good Golly Miss Molly == Kokoonpano == * Noddy Holder – laulu, kitara * Jim Lea – bassokitara, viulu, taustalaulu * Dave Hill – kitara, taustalaulu * Don Powell – rummut == Arvostelut == * The Guardian: The Guardian: Album review == Lähteet == Luokka:Vuoden 2009 konserttitallenteet Luokka:Sladen konserttitallenteet
Aavikkojuoksijat

Aavikkojuoksijat (Cursorius) on rantalintujen lahkoon ja pääskykahlaajien heimoon kuuluva lintusuku. Aavikkojuoksijoita on viisi lajia: *Aavikkojuoksija (Cursorius cursor) *Somalianaavikkojuoksija (Cursorius somalensis) *Rusoaavikkojuoksija (Cursorius rufus) *Pikkuaavikkojuoksija (Cursorius temminckii) *Intianaavikkojuoksija (Cursorius coromandelicus) == Lähteet == *Maailman lintujen suomenkieliset nimet (BirdLife Suomi) *ITIS: Cursorius Luokka:Pääskykahlaajat
Somalianaavikkojuoksija

Somalianaavikkojuoksija (Cursorius somalensis), joka luokitellaan yleisesti aavikkojuoksijan alalajiksi, on itäafrikkalainen rantalintu. Sen esiintymisalue käsittää Somalian, Eritrean ja Itä-Etiopian. Lajin holotyypin kuvaili George Ernest Shelley vuonna 1885.IBC == Lähteet == Luokka:Pääskykahlaajat en:Cream-colored Courser
Kalsiumpropionaatti

Kalsiumpropionaatti eli kalsiumpropanaatti ((CH3CH2COO)2Ca) on propaanihapon kalsiumsuola eli koostuu kalsium- ja propionaatti-ioneista. Kalsiumpropionaattia käytetään säilöntäaineena elintarvikkeissa. == Valmistus == Kuten monia muitakin suoloja kalsiumpropionaattia voidaan valmistaa neutraloitumisreaktiolla. Yhdistettä muodostuu, kun propaanihappo reagoi kalsiumhydroksidin kanssa. :Ca(OH)2 \+ 2 CH3CH2COOH → (CH3CH2COO)2Ca + 2 H2O == Käyttö == Kalsiumpropionaattia käytetään säilöntäaineena juustoissa, leivissä ja leivonnaisissa. Se estää bakteerien, kuten Bacillus mesentericus -bakteerin ja homeiden kasvua, mutta ei vaikuta hiivoihin. Kalsiumpropionaattia käytetään erityisesti hiivalla kohotettuihin leipomotuotteisiin, koska se on halvempaa kuin natriumpropionaatti, ja hiivan sisältämä alfa-amylaasi tarvitsee toimiakseen kalsiumioneita. Leivinjauheella ja muilla kemiallisilla nostatusaineilla kohotetuissa tuotteissa käytetään useammin natriumpropionaattia, koska kalsium-ionit voivat reagoida nostatusaineiden kanssa ja heikentää niiden tehoa. Kalsiumpropionaatin E-koodi on E282. Tutkimuksien mukaan kalsiumpropionaatti saattaa aiheuttaa lapsille ärsyyntyneisyyttä, hermostuneisuutta keskittymisvaikeuksia ja häiriöitä unensaannissa. Kalsiumpropionaattia voidaan käyttää myös lääketieteessä. Kalsiumpropionaattivalmistetta voidaan käyttää lehmien poikimahalvauksen hoitamiseen erityisesti lievissä tapauksissa. == Lähteet == Luokka:Kalsiumyhdisteet Luokka:Säilöntäaineet
Rusoaavikkojuoksija

Rusoaavikkojuoksija (Cursorius rufus), on eteläafrikkalainen rantalintu. Sen elinympäristö käsittää alueen kuivat seudut Angolan lounaisosista Namibiaan, Kalahariin, Botswanaan ja Etelä-Afrikkaan. Lajin holotyypin kuvaili John Gould Potchefstroomista Transvaalista 1837.IBC == Lähteet == Luokka:Pääskykahlaajat
Sentonaali

Sentonaali (uudismuodoste latinan sanasta centum, sata) on historiallinen vero, jota kannettiin valtion virkamiesten palkasta ja eläkkeestä. Veron suuruus oli Suomessa yksi prosentti.Otavan iso tietosanakirja, Otava 1960–1965. Satunnaisesta työstä maksetusta palkkiosta sentonaalia ei tarvinnut maksaa. Sama koski ylimääräisinä ja virkaatekevinä palvelleita virkamiehiä sekä kansanedustajia.Tietosanakirja, Tietosanakirja-osakeyhtiö 1909–1919, hakusana palkkio. Suomessa sentonaalia kannettiin vuoden 1924 alkuun saakka. Ruotsissa sentonaalimaksut lakkautettiin 1841.Uusi tietosanakirja, Tietosanakirja oy 1960–1966. ==Lähteet== Luokka:Historialliset verot
Pikkuaavikkojuoksija

Pikkuaavikkojuoksija (Cursorius temminckii) on afrikkalainen rantalintu. Sen elinympäristö käsittää Saharan eteläpuolisen Afrikan Etelä-Mauritaniasta ja Senegalista Nigeriaan, josta Sahelin poikki Etiopiaan ja mantereen keskiosia pitkin Etelä-Afrikan pohjoisosiin. Lajin holotyypin kuvaili William John Swainson Senegalista 1822.IBC Swainson nimesi lajin Coenraad Jacob Temminckin kunniaksi. == Lähteet == Luokka:Pääskykahlaajat
Intianaavikkojuoksija

Intianaavikkojuoksija (Cursorius coromandelicus) on aasialainen rantalintu. Sen elinympäristö käsittää Pakistanin, osan Nepalia ja pääosan Intiaa, sekä Sri Lankan luoteisosan kuivat seudut Puttalamista Jaffnaan. Lajin holotyypin kuvaili Johann Friedrich Gmelin Intian kaakkoisosan Koromandelrannikolta 1789.IBC == Lähteet == Luokka:Pääskykahlaajat
Joen uoma

Joen uoma tai jokiuoma on joen osa, jossa vesi virtaa normaalin vedenkorkeuden aikana. Uomaa rajaa molemminpuolin ranta. Uoman vasemmaksi rannaksi kutsutaan rantaa, joka on vasemmalla puolen joen virtaussuuntaan nähden eli alavirtaan katsottaessa, ja oikeaksi rannaksi rantaa, joka on oikealla puolella. Nimityskäytäntö on päinvastainen kuin lateraaliviitoitusjärjestelmässä, jossa vasen ja oikea katsotaan ylävirtaan päin. Jokiuomat voidaan jakaa tyypiltään kolmeen eri luokkaan. Suoria uomia on etenkin jokien yläjuoksulla, jossa on voimakas virtaus. Suorassa uomassa eroosio on hyvin voimakasta. Meanderoiva joki on sellainen, jonka uoma mutkittelee huomattavasti. Meanderoiva uoman määritelmän mukaan uomaan vedetty viiva on 1,5 kertaa pidempi kuin päätepisteiden väliin vedetty suora viiva. Tällaisia jokiuomia syntyy laaksoihin, joissa on hienoa sedimenttiä. Palmikkojokia syntyy alueille, joiden korkokuva on matala, ja joissa joki kuljettaa runsaasti irtoainesta mukanaan. Palmikkojoki muodostuu useista rinnakkaisista uomista, jotka muuttavat paikkaa, erkanevat ja liittyvät toisiinsa uudestaan. Uoman muotoon vaikuttaa maaperä, jolla joki virtaa. Pääsääntöisesti hienorakeisessa tai saviperäisessä maastossa uomasta tulee jyrkkärinteinen, kun karkeassa maaperässä, kuten soralla, uomasta tulee loivarinteinen. Maaperä vaikuttaa myös uoman leveyteen. Lisäksi tavallisesti uoma on leveämpi alajuoksultaan.Joen rakenne, sisältö ja merkitys, s. 21 Uoma voidaan jakaa virtapaikkoihin ja suvantoihin. Veden mukana kulkeva kiintoaines kasautuu etenkin suvantopaikkoihin. Aine kasaantuu särkiksi uoman rannoille tai keskelle uomaa, jonne voi syntyä myös pysyvämpiä saaria. Tulviessaan joki levittäytyy normaalin uomansa ympäristöön tulvatasangolle. == Lähteet == * === Viitteet === == Aiheesta muualla == * , , * Luokka:Potamologia Luokka:Geomorfologia Luokka:Potamologia
Paul Müller-Zürich

Paul Müller-Zürich (19. kesäkuuta 1898, Zürich, Sveitsi – 21. heinäkuuta 1993, Luzern, Sveitsi) oli sveitsiläinen säveltäjä, joka lisäsi sukunimeensä sanan Zürich, jotta häntä ei sekoitettaisi muihin Paul Müller -nimisiin henkilöihin. Hän opiskeli Zürichin konservatoriossa 1917–1919 opettajinaan Volkmar Andreae ja Philipp Jarnach sekä myöhemmin Pariisissa ja Berliinissä. Vuosina 1927–1969 hän opetti Zürichin konservatoriossa aluksi musiikinteoriaa ja myöhemmin orkesterinjohtamista ja sävellystä. Hän opetti myös 1958–1969 Zürichin yliopistossa musiikinteoriaa. Opetustyönsä ohella hän johti kuoroja ja omien teostensa orkesteriesityksiä.The New Grove dictionary of music and musicians, Grove 2001, ISBN 0-333-60800-3 ja ISBN 1-56159-239-0. Müller-Zürich sävelsi aluksi myöhäisromanttiseen tyyliin, mutta vakiinnutti sittemmin diatonistonaalisen tyylin, jossa käytti kirkkosävellajeja ja barokin muotoja, kuten toccataa ja fuugaa. Hänen kuoroteoksensa ovat erittäin laulullisia, sillä hänellä oli runsaasti kokemusta kuorojen johtamisesta. Hänet palkittiin Zürichin kaupungin musiikkipalkinnolla 1953 ja Sveitsin säveltäjäyhdistyksen säveltäjäpalkinnolla 1958. ==Sävellyksiä== * Sinfonia C-duuri, opus 40, 1944 * Sinfonia d-molli, opus 43, 1947 * Sinfonia c-molli, 1953 * Alttoviulukonsertto, opus 24, 1934 * Viulukonsertto, opus 25, 1935 * Viulukonsertto, opus 60, 1957 * Urkukonsertto, opus 28, 1938 * Sellokonsertto, opus 55, 1954 * Kantaatti Werktag und Sonntag, 1946 * Kantaatti Wasser- Kantate, 1964 * Messu Te Deum * Psalmi 148 sekakuorolle ja orkesterille, 1964 * Kamarimusiikkia, urku- ja pianokappaleita sekä yksinlauluja ==Lähteet== Luokka:Sveitsiläiset säveltäjät Luokka:Vuonna 1898 syntyneet Luokka:Vuonna 1993 kuolleet
Kiinteistötoimitus

Kiinteistötoimitus on kiinteistönmuodostamislakiin perustuvien toimien suoritusmenettely.Factum, Weilin+Göös 2003–2005, ISBN 951-35-6646-3. Kiinteistötoimitus sisältää kiinteistön tai muun rekisteriyksikön alueen ja etuuksien määrittämisen sillä tavoin, että rekisteriyksikön ulottuvuus on kiinteistörekisterin perusteella selvitettävissä. Majamaa, V.- Markkula, M: "Kiinteistönmuodostamislaki” 2001 s. 92. Kiinteistötoimituksia ovat lohkominen, halkominen, erillisen vesijätön ja muun erillisen alueen tilaksi muodostaminen tai kiinteistöön liittäminen, tilusvaihto, alueen siirtäminen, uusjako, yhteismetsän muodostaminen, kiinteistönmääritys, rakennusmaan järjestely, yhteisalueosuuden siirtäminen ja tilaksi muodostaminen sekä yhteisen alueen jako. Sen sijaan kiinteistön rekisteröiminen ja kiinteistöjen yhdistäminen eivät ole kiinteistötoimituksia.Kiinteistönmuodostamislaki. ==Jaottelu== Kiinteistötoimitukset jaotellaan seuraavasti: Hyvönen, Veikko O.: " Kiinteistönmuodostamisoikeus. II : Kiinteistötoimitukset” Espoo, 1998. 1\. Kiinteistönmuodostamistoimitukset * Lohkominen * Halkominen * Erillisen vesijätön tai muun erillisen alueen muodostaminen tilaksi tai kiinteistöön liittäminen 2\. Kiinteistöjärjestelytoimitukset * Uusjako * Rakennusmaan järjestely * Yhteisten alueiden jaot * Tilusvaihto * Alueen siirtämiset (vesijätön lunastus; muun yhteisen maa-alueen lunastus; tontinosan lunastus; ulkopalstan lunastus) * Yhteisen alueen muodostaminen tai alueen liittäminen yhteiseen alueeseen * Muut kiinteistöjärjestelyt (osuuden siirto tai haamukiinteistön muodostaminen; yhteismetsän muodostaminen; rasitetoimitus) 3\. Kiinteistönmääritystoimitukset * Rajankäynti * Muu kiinteistönmääritys (KML 101,1 §) * Kiinteistönmääritys yleisiin tarpeisiin erotetun alueen omistuksen ratkaisemiseksi ja tilaksi muodostamiseksi tai tilaan liittämiseksi * Kiinteistönmääritys rasitetta koskevan epäselvyyden selvittämiseksi. ==Lainsäädäntö Ruotsissa== Kiinteistötoimituksessa käsiteltäviä asioita ovat kiinteistön rajat, rasitteiden ja oikeuksien voimassaolo sekä niiden laajuus, kiinteistöön kuuluvat rakennukset ja rakennelmat sekä yhteisten alueiden laajuus.Fastighetsbildningslagen 14:1 § (1970:988) ==Katso myös== * Kiinteistötoimitusrikos ==Lähteet== Luokka:Kiinteistöoikeus Luokka:Maanmittaus
Alan Campbell

Alan tai Allan Campbell -nimisiä henkilöitä: *Alan Campbell (irlantilainen jalkapalloilija) (s. 1960), entinen irlantilainen jalkapalloilija *Alan Campbell (pappi) (s. 1949) *Alan Campbell (poliitikko) (s. 1957) *Alan Campbell (skotlantilainen jalkapalloilija) (s. 1948), entinen skotlantilainen jalkapalloilija *Alan Campbell (käsikirjoittaja) (1904–1963), käsikirjoittaja ja näyttelijä *Alan Campbell (kilpasoutaja), brittiläinen olympiatason kilpasoutaja *Alan Campbell (kirjailija) *Alan Campbell (näyttelijä) (s. 1957) *Sir Alan Campbell (diplomaatti) (1919–2007) *Allan Campbell (mikrobiologi) *Allan Campbell (poliitikko)
Alan Campbell (näyttelijä)

Bruce Alan Campbell (s. 22. huhtikuuta 1957 Homestead, Florida, Yhdysvallat) on yhdysvaltalainen näyttelijä. Hän näytteli Derek Mitchelliä televisiosarjassa Koira haudattuna. Lisäksi hän on vieraillut muun muassa sarjoissa Kova laki, Matlock ja All My Children. Campbellillä on yksi tytär avioliitostaan Lauren Kennedyn kanssa. Hän oli ennen Kennedyä naimisissa Nova Ballin kanssa. == Lähteet == == Aiheesta muualla == * Alan Campbellin viralliset nettisivut Luokka:Yhdysvaltalaiset näyttelijät Luokka:Vuonna 1957 syntyneet Luokka:Elävät henkilöt
Toivo Tarvanen

Toivo Aadolf Tarvanen (29. marraskuuta 1901 Lahti – 2. helmikuuta 1975 Helsinki) oli suomalainen toimittaja, toiminnanjohtaja ja kirjailija.Suomen Kirjailijat 1945–1980, Tarvanen, Toivo, sivu 685, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Tarvanen oli toimittajana Etelä-Suomen Sanomissa ja vuodesta 1953 hän toimi freelance-toimittajana. Tarvanen oli myös Lahden Hiihtoseuran toiminnanjohtajana. Tarvasen puoliso oli Eila Tarvanen (o.s. Kaiponen) 1942–1961.Suomen Kirjailijat 1945–1980, Kaiponen, Eila, sivu 217, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 == Teoksia == * Suomen voimistelu- ja urheiluliiton Lahden piiri 1911–1935 : 25-vuotisjuhlajulkaisu. Lahti 1935 * Suomen hiihto 1926–1936, toimittanut Toivo Tarvanen ; julkaissut Suomen hiihtoliitto. WSOY 1937 * Talkoomiehen taskukirja 1943, toimittanut Toivo Tarvanen. Suurtalkoot, Helsinki 1942 * Lahden hiihtoseura 1922–1947. Lahden hiihtoseura, Lahti 1947 * Suomen sementtituoteliitto 1929–1954. Suomen sementtituoteliitto, Helsinki 1955 * Kielletyt tiet: kahden todellisuuden päiväkirja, romaani. WSOY 1957 * Tiibettiläinen jumalankuva, radiokuunnelma. 1957 * Lahden hiihtoseura 1947–1962 : 40-vuotisjuhlajulkaisu. Lahden Hiihtoseura, Lahti 1961 * Suomen voimistelu- ja urheiluliiton Lahden piiri 1911–1961 : 50-vuotisjulkaisu. Lahti 1961 * Lahden Hiihtoseura 1922–1972 : 50-vuotisjulkaisu. Lahden Hiihtoseura, Lahti 1972 == Lähteet == * * Päijäthämäläisiä kirjailijoita : Toivo Tarvanen === Viitteet === Luokka:Suomalaiset kirjailijat Luokka:Suomalaiset toimittajat Luokka:Vuonna 1901 syntyneet Luokka:Vuonna 1975 kuolleet
Viipat

Viipat (Rhinoptilus) on rantalintujen lahkoon ja pääskykahlaajien heimoon kuuluva lintusuku. Viippoja on neljä lajia: *Käätyviippa (Rhinoptilus africanus) *Hautaajaviippa (Rhinoptilus cinctus) *Isoviippa (Rhinoptilus chalcopterus) *Intianviippa (Rhinoptilus bitorquatus) == Lähteet == *Maailman lintujen suomenkieliset nimet (BirdLife Suomi) *ITIS: Rhinoptilus Luokka:Pääskykahlaajat
Käätyviippa

Käätyviippa (Rhinoptilus africanus) on itäafrikkalainen rantalintu. Sen elinympäristö ulottuu Etiopiasta Keniaan, Tansaniaan, Etelä-Afrikkaan ja Angolaan. Lajin holotyypin kuvaili Coenraad Jacob Temminck 1807.ITIS == Lähteet == Luokka:Pääskykahlaajat
Jean Baptiste Breton

Jean Baptiste Breton, myös Berton (15. kesäkuuta 1769 Euyilly, Sedan, Ranska - 5. lokakuuta 1822) oli ranskalainen kenraali Napoleonin sotien aikana. Breton meni Briennen kadettikouluun ja vuonna 1793 hän liittyi chasseur-yksikköön. Hän osoittautui rohkeaksi ja neuvokkaaksi sotilaaksi ja yleni Napoleon I Bonaparten armeijassa aina kenraaliksi. Hän osallistui myös Waterloon taisteluun 1815. Napoleonin tappion jälkeen Breton ei saanut komentotehtäviä, mutta säilyi armeijan listoilla puolella palkalla. Hän käytti vapaa-aikansa kirjojen kirjoittamiseen, kunnes helmikuussa 1822 hän nosti pienimuotoisen tasavaltalaiskapinan kuningas Ludvig XVIII:n rojalisteja vastaan. Kapina päättyi tappioon ja Breton pakeni. Hänet ilmiannettiin rojalisteille, jotka tuomitsivat hänet kuolemaan. Breton teloitettiin giljotiinilla 6. lokakuuta 1822. ==Lähteet== Luokka:Ranskalaiset kenraalit Luokka:Vuonna 1769 syntyneet Luokka:Vuonna 1822 kuolleet
Hautaajaviippa

Hautaajaviippa (Rhinoptilus cinctus) on itä- ja eteläafrikkalainen rantalintu. Sen elinympäristö ulottuu Kaakkois-Sudanista, Somaliasta ja Itä-Etiopiasta etelään Namibiaan, Angolaan ja Etelä-Afrikkaan. Siitä tunnetaan kolme alalajia. Lajin holotyypin kuvaili Theodor von Heuglin Gondokoron läheltä Valkoiselta-Niililtä 1863.IBC, == Lähteet == Luokka:Pääskykahlaajat
Isoviippa

Isoviippa (Rhinoptilus chalcopterus) on afrikkalainen rantalintu. Sen elinympäristö käsittää Saharan eteläpuolisen Afrikan Senegalista Sahelin poikki Etelä-Sudaniin ja Länsi-Etiopiaan, josta Keniaan, Tansaniaan, Etelä- Zaireen, Angolaan ja Etelä-Afrikan pohjois- ja itäosiin. Lajin holotyypin kuvaili Coenraad Jacob Temminck Senegalista 1824.IBC == Lähteet == Luokka:Pääskykahlaajat
Pääskykahlaajat (suku)

Pääskykahlaajat (Glareola) on rantalintujen lahkoon ja pääskykahlaajien heimoon kuuluva lintusuku. Pääskykahlaajia on seitsemän lajia: *Pääskykahlaaja (Glareola pratincola) *Aasianpääskykahlaaja (Glareola maldivarum) *Aropääskykahlaaja (Glareola nordmanni) *Madagaskarinpääskykahlaaja (Glareola ocularis) *Kivikkopääskykahlaaja (Glareola nuchalis) *Harmaapääskykahlaaja (Glareola cinerea) *Pikkupääskykahlaaja (Glareola lactea) == Lähteet == *Maailman lintujen suomenkieliset nimet (BirdLife Suomi) *ITIS: Glareola Luokka:Pääskykahlaajat
Philip Hardwick

Philip Hardwick (15. kesäkuuta 1792 Westminster, Lontoo - 28. joulukuuta 1870) oli englantilainen arkkitehti. Hänen isänsä Thomas Hardwick (junior) ja isoisänsä Thomas Hardwick olivat arkkitehteja. Philip opiskeli alkuun arkkitehtuuria isänsä avulla. Vuonna 1808 hän meni Kuninkaalliseen taideakatemiaan ja vuodet 1815–1819 hän opiskeli Ranskassa ja Italiassa. Hardwick tunnetaan erityisesti Lontooseen ja muualle Englantiin suunnittelemistaan rautatieasemista ja varastorakennuksista sekä vuonna 1837 rakennetusta Euston Arch -kaaresta, joka purettiin 1961. Luokka:Brittiläiset arkkitehdit Luokka:Vuonna 1792 syntyneet Luokka:Vuonna 1870 kuolleet
Aasianpääskykahlaaja

Aasianpääskykahlaaja (Glareola maldivarum) on aasialainen rantalintu. Sen esiintymisalue ulottuu Siperian eteläreunasta, Koillis-Mongoliasta ja Etelä- Mantšuriasta Pohjois-Intiaan, Sri Lankaan, Thaimaahan ja Kaakkois-Aasiaan. Se elää myös paikoin Japanin länsiosissa ja Ryūkyūsaarilla, ja on joskus pesinyt myös Pakistanissa, Filippiineillä ja Borneossa. Lajin holotyypin kuvaili Johann Reinhold Forster Malediivien läheltä avomereltä vuonna 1795.IBC == Lähteet == Luokka:Pääskykahlaajat
Greenville

Greenville on useiden paikkojen nimi: ;Kanadassa: *Greenville, kylä Nova Scotiassa *Greenville Station, kylä Nova Scotiassa *Laxgalts'ap, kylä Brittiläisessä Kolumbiassa, entiseltä nimeltään Greenville *Lower Greenville, kylä Nova Scoatiassa ;Liberiassa: *Greenville, kaupunki ;Yhdysvalloissa: *Greenville, kaupunki Alabamassa *Greenville, historiallinen kaupunginosa Norwichin kaupungissa Connecticutissa *Greenville, väestönlaskennallinen paikkakunta Delawaressa *Greenville, kaupunki Etelä-Carolinassa *Greenville, kunta Floridassa *Greenville, kaupunki Georgiassa *Greenville, kaupunki Illinois’ssa *Greenville, kunta Indianassa *Greenville, kaupunki Iowassa *Greenville, väestönlaskennallinen paikkakunta Plumasin piirikunnassa Kaliforniassa *Greenville, autiokaupunki Alamedan piirikunnassa Kaliforniassa *Greenville, kunnallishallinnoton paikkakunta Yuban piirikunnassa Kaliforniassa *Greenville, kaupunki Kentuckyssä *Greenville, paikkakunta Louisianassa *Greenville, kunta Mainessa *Greenville, entinen kylä Leicesterin kunnassa Massachusettsissa *Greenville, kaupunki Michiganissa *Greenville, kaupunki Mississippissä *Greenville, kaupunki Missourissa *Greenville, paikkakunta Nevadassa *Greenville, kunta New Hampshiressä *Greenville, Jersey Cityn kaupungin osa-alue New Jerseyssä *Greenville, kunta Orangen piirikunnassa New Yorkissa *Greenville, kylä Westchesterin piirikunnassa New Yorkissa *Greenville, kunta Greenen piirikunnassa New Yorkissa *Greenville, väestönlaskennallinen paikka Greenen piirikunnassa New Yorkissa *Greenville, kaupunki Ohiossa *Greenville, paikkakunta Oklahomassa *Greenville, paikkakunta Oregonissa *Greenville, kunta Pennsylvaniassa **Greenville Township, township Pennsylvaniassa *Greenville, kaupunki Pohjois-Carolinassa *Greenville, kylä ja väestönlaskennallinen paikka Rhode Islandissa *Greenville, kaupunki Texasissa *Greenville, kunnallishallinnoton alue Utahissa *Greenville, väestönlaskennallinen paikka Virginiassa *Greenville, kunta Wisconsinissa.